title: 2013/582/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Institut for Innovation og Teknologi for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut for Innovation og Teknologi for regnskabsåret 2011

text:
               16.11.2013

               DA

               Den Europæiske Unions Tidende

               L 308/248

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske Institut for Innovation og Teknologi for regnskabsåret 2011
   (2013/582/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Institut for Innovation og Teknologi for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Institut for Innovation og Teknologi for regnskabsåret 2011 med instituttets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (4), særlig artikel 21,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0108/2013),

               1.

               meddeler direktøren for Det Europæiske Institut for Innovation og Teknologi decharge for gennemførelsen af instituttets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Institut for Innovation og Teknologi, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 110.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 97 af 9.4.2008, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Institut for Innovation og Teknologi for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Institut for Innovation og Teknologi for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Institut for Innovation og Teknologi for regnskabsåret 2011 med instituttets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EF) nr. 294/2008 af 11. marts 2008 om oprettelse af Det Europæiske Institut for Innovation og Teknologi (4), særlig artikel 21,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0108/2013),

                  A.

                  der henviser til, at Revisionsretten erklærer, at den har fået rimelig sikkerhed for rigtigheden af årsregnskabet for Det Europæiske Institut for Innovation og Teknologi (»instituttet«) og for, at de tilgrundliggende transaktioner er lovlige og formelt rigtige,

                  B.

                  der henviser til, at instituttet, der ligger i Budapest, blev oprettet ved forordning (EF) nr. 294/2008,

                  C.

                  der henviser til, at Kommissionen gav instituttet finansiel uafhængighed den 8. juni 2011,

                  D.

                  der henviser til, at 2011 er det første år, for hvilket Revisionsretten har offentliggjort en beretning om instituttets årsregnskab; der henviser til, at revisionen dækker perioden fra den 8. juni til den 31. december 2011,

                  E.

                  der henviser til, at instituttets samlede budget for 2011 var på 64 294 640 EUR,

                  F.

                  der henviser til, at tilskud udgør ca. 90 % af instituttets budget, og at deres indvirkning på budgetgennemførelsen derfor er betydelig; der henviser til, at tilskuddene til videns- og innovationsfællesskaberne (VIF-tilskud) beløb sig til 56 847 080 EUR,

                  G.

                  der henviser til, at instituttets 2011-budget i overensstemmelse med forordningen om instituttets oprettelse var finansieret via et tilskud fra Unionen, et bidrag fra Den Europæiske Frihandelssammenslutning (EFTA) og et bidrag fra værtsmedlemsstaten,

                  H.

                  der henviser til, at instituttet undertegnede en værtsaftale med Republikken Ungarns regering den 23. marts 2010,

                  I.

                  der henviser til, at instituttet ved slutningen af 2011 havde et negativt budgetresultat på 1 824 955,81 EUR (6); der henviser til, at instituttet bogfører resultatet som et eventualaktiv; der henviser til, at det negative budgetresultat ifølge de retningslinjer, der er udstedt af Kommissionens regnskabsansvarlige tjenestegrene, ikke burde være bogført som en fordring mod Kommissionen, eftersom fremførte beløb sædvanligvis delvis annulleres,

                  J.

                  der henviser til, at instituttet og dets partner-GD, Generaldirektoratet for Uddannelse og Kultur (DG EAC), i 2010 og 2011 arbejdede sammen om at oprette interne strukturer og procedurer, der skulle sætte instituttet i stand til at forvalte midlerne fra Unionen i overensstemmelse med principperne for forsvarlig økonomisk forvaltning og opfylde mindstebetingelserne for dets finansielle uafhængighed; der henviser til, at disse betingelser (7) indebar:

                              —

                              en effektiv adskillelse mellem anvisningsberettigedes og regnskabsførers opgaver,

                              —

                              et velfungerende regnskabssystem, der gør det muligt at kontrollere udnyttelsen af midlerne og afspejle den i Unionens regnskaber,

                              —

                              en hensigtsmæssig betalingsprocedure, der sikrer en forsvarlig økonomisk forvaltning af EU-midler,

                  1.

                  glæder sig over Revisionsrettens beretning om årsregnskabet for instituttet for regnskabsåret 2011;

         Budgetmæssig og økonomisk forvaltning

                  2.

                  påpeger, at instituttets samlede budget for 2011 ifølge årsregnskabet udgjorde 64 294 640 EUR;

                  3.

                  erfarer af årsregnskabet, at instituttets budget i 2011 for perioden med finansiel uafhængighed (juni-december) var på 9 794 873,70 EUR;

                  4.

                  bemærker i årsregnskabet, at Unionens bidrag var på 8 234 873,70 EUR for perioden med finansiel uafhængighed; bemærker desuden, at bidraget indbefatter et tilskud på 191 433,87 fra EFTA-landene, som indsamles af Kommissionen, som overfører det til instituttet sammen med Unionens bidrag;

                  5.

                  erindrer, at instituttet undertegnede en værtsaftale med Republikken Ungarns regering den 23. marts 2010; bemærker, at værtsmedlemsstaten i aftalen har forpligtet sig til at bidrage til instituttets personaleomkostninger ved at dække lønomkostningerne til 20 ansatte i fem år; bemærker desuden, at bidraget fra 2011 skal betales i fem årlige trancher på 1 560 000 EUR;

         Regnskabssystem

                  6.

                  erfarer af årsregnskabet, at instituttet den 8. juni 2011 indførte periodiseret regnskabsførelse (accrual based accounting (ABAC)), som er det regnskabssystem, Kommissionen anvender til budgetregnskab; bemærker desuden, at ABAC Contract pr. 8. juni 2011 blev indført til styring af kontraktforvaltningen;

                  7.

                  bemærker i årsregnskabet, at instituttet til den almindelige regnskabsføring pr. 8. juni 2011 implementerede SAP, som er det system, der anvendes af Kommissionen, og som er direkte forbundet med ABAC; bemærker desuden, at instituttet i perioden fra den 1. januar til den 7. juni 2011 anvendte sit partner-GD's regnskabssystem;

                  8.

                  bemærker i årsregnskabet, at ABAC Assets pr. 19. december 2011 blev indført til forvaltning af aktiver;

         Forpligtelser

                  9.

                  bemærker i årsregnskabet (8), at udnyttelsesgraden for hele året er på 97,21 % for forpligtelsesbevillinger, 83,83 % for betalingsbevillinger og 67,33 % for betalinger af forpligtelser;

                  10.

                  bemærker, at udnyttelsesgraden for perioden med finansiel uafhængighed er på 92,81 % for forpligtelsesbevillinger, 24,70 % for betalingsbevillinger og 11,48 % for betalinger af forpligtelser; opfordrer instituttet til at informere dechargemyndigheden om de foranstaltninger, det vil træffe til at afhjælpe dette problem, idet de lave udnyttelsesgrader vidner om vanskeligheder med budgetplanlægning og -gennemførelse;

                  11.

                  erfarer, at udnyttelsesgraden for forpligtelser under afsnit I (»personaleudgifter«) for hele året er 73,28 %, og at udnyttelsesgraden for betalinger af forpligtelser er 92,79 %;

                  12.

                  bemærker, at udnyttelsesgraden for forpligtelser under afsnit I (personaleudgifter) for perioden med finansiel uafhængighed er 63,36 %, og at udnyttelsesgraden for betalinger af forpligtelser er 88,56 %; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem, idet de lave udnyttelsesgrader vidner om vanskeligheder med budgetplanlægning og -gennemførelse;

                  13.

                  erfarer af årsregnskabet, at udnyttelsesgraden for forpligtelser under afsnit II (administrationsudgifter) var 72,41 % ved slutningen af 2011, og at den for betalingsforpligtelser var 47,77 %; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem, idet de lave udnyttelsesgrader vidner om vanskeligheder med budgetplanlægning og -gennemførelse;

                  14.

                  bemærker, at udnyttelsesgraden for forpligtelser under afsnit II (administrationsudgifter) for perioden med finansiel uafhængighed udgør 70,32 %, og at udnyttelsesgraden for betalinger af forpligtelser er 42,13 %; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem, idet de lave udnyttelsesgrader vidner om vanskeligheder med budgetplanlægning og -gennemførelse;

                  15.

                  bemærker, at udnyttelsesgraden for forpligtelser under afsnit III (driftsudgifter) for hele året udgør 99,32 %, og at udnyttelsesgraden for betalinger af forpligtelser er 66,39 %; bemærker desuden, at udnyttelsesgraden for forpligtelser for både VIF-tilskud og instituttets fond er 100 %, og at udnyttelsesgraden på 66,39 % for betalinger af forpligtelser for aktionsudgifter skyldes, at der ikke blev foretaget betaling af forfinansiering for de supplerende tilskud fra den anden overførsel i august;

                  16.

                  erfarer, at udnyttelsesgraden for forpligtelser under afsnit III (driftsudgifter) for perioden med finansiel uafhængighed udgør 98,09 %, og at udnyttelsesgraden for betalinger af forpligtelser er neget lav, nemlig 3,46 %; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem, idet de lave udnyttelsesgrader vidner om vanskeligheder med budgetplanlægning og -gennemførelse;

                  17.

                  bemærker i Revisionsrettens beretning, at de tilskudsaftaler, der lå til grund for udbetalingerne i 2011, systematisk blev underskrevet af Kommissionen (GD EAC) og instituttet, efter at de fleste aktiviteter allerede var gennemført; bemærker desuden, at instituttet fra september til december 2011 foretog endelige betalinger på i alt 4 200 000 EUR vedrørende tre tilskudsaftaler, som blev underskrevet længe efter aktiviteternes begyndelse; opfordrer instituttet til at informere dechargemyndigheden om de foranstaltninger, det vil træffe for at afhjælpe denne mangel, der er problematisk med hensyn til forsvarlig økonomisk forvaltning;

         Fremførsler

                  18.

                  erfarer, at et beløb på 4 500 000 EUR i betalingsforpligtelser blev fremført under budgetpost 3 100 (VIF-tilskud) fra 2010 til 2011; bemærker desuden, at der blev betalt 3 780 634,25 EUR, hvilket svarer til en udnyttelsesgrad for betalinger af forpligtelser på 84,01 % ved udgangen af 2011;

                  19.

                  bemærker, at 21 903 441,85 EUR i forpligtelser automatisk blev fremført fra 2011 til 2012 på følgende vis: 0,97 % for personaleudgifter, 2,25 % for administrationsudgifter og, som den største andel, 96,79 %, for driftsudgifter; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem, da det høje niveau for overførsler er i strid med princippet om budgettets etårighed;

                  20.

                  bemærker, at 3 778 942,31 EUR i betalingsforpligtelser blev overført ikke-automatisk fra 2011 til 2012, idet instituttet i slutningen af 2011 havde adskillige forpligtede beløb svarende til behørigt indgåede forpligtelser, som der hverken var foretaget fuld eller delvis betaling for; opfordrer instituttet til at informere dechargemyndigheden om de foranstaltninger, det vil træffe for at afhjælpe dette problem;

         Ansættelsesprocedurer

                  21.

                  bemærker i årsberetningen, at 40 stillinger (23 midlertidigt ansatte og 17 kontraktansatte) var besat, hvilket viser en stigning på 66 % sammenholdt med de 24 besatte stillinger ved udgangen af 2010;

                  22.

                  erfarer, at der i forbindelse med stigningen i personalet blev indført en ny organisationsstruktur i september 2011 for fordelingen af et tilstrækkeligt stort personale især med henblik på at styrke de administrative og horisontale opgaver, budgetplanlægning og -gennemførelse, forvaltning af menneskelige ressourcer samt regnskab og interne revisionsopgaver;

                  23.

                  erfarer af årsberetningen, at instituttets nye direktør tiltrådte den 1. juli 2011;

                  24.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (9) om præstation, økonomisk forvaltning og kontrol af agenturerne.

         (1)  EUT C 388 af 15.12.2012, s. 110.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 97 af 9.4.2008, s. 1.

         (5)  EFT L 357 af 31.12.2002, s. 72.

         (6)  Årsregnskab 2011, s. 23.

         (7)  Kommissionens afgørelse C (2009) 10145 af 17. december 2009.

         (8)  Årsregnskab 2011, s. 34.

         (9)  Vedtagne tekster, P7_TA(2013)0134 (Se side 374 i denne EUT).


title: 2012/620/EU: Europa-Parlamentets afgørelse af 10. maj 2012 om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010#Europa-Parlamentets beslutning af 10. maj 2012 med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010

text:
               17.10.2012

               DA

               Den Europæiske Unions Tidende

               L 286/367

         EUROPA-PARLAMENTETS AFGØRELSE
   af 10. maj 2012
   om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010
   (2012/620/EU)
   EUROPA-PARLAMENTET,

               —

               der henviser til det endelige årsregnskab for Den Europæiske Fødevaresikkerhedsautoritet for regnskabsåret 2010,

               —

               der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2010, med autoritetens svar (1),

               —

               der henviser til Rådets henstilling af 21. februar 2012 (06083/2012 — C7-0051/2012),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

               —

               der henviser til Europa-Parlamentets og Rådets forordning (EF) nr. 178/2002 (3) om oprettelse af Den Europæiske Fødevaresikkerhedsautoritet, særlig artikel 44,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0106/2012),

               1.

               udsætter sin beslutning om at meddele den administrerende direktør for Den Europæiske Fødevaresikkerhedsautoritet decharge for gennemførelsen af autoritetens budget for regnskabsåret 2010;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til den administrerende direktør for Den Europæiske Fødevaresikkerhedsautoritet, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

            Formand

         Martin SCHULZ

            Generalsekretær

         Klaus WELLE

      (1)  EUT C 366 af 15.12.2011, s. 106.

      (2)  EFT L 248 af 16.9.2002, s. 1.

      (3)  EFT L 31 af 1.2.2002, s. 1.

      (4)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 10. maj 2012
      med bemærkningerne, der er en integrerende del af afgørelsen om decharge for gennemførelsen af budgettet for Den Europæiske Fødevaresikkerhedsautoritet for regnskabsåret 2010
      EUROPA-PARLAMENTET,

                  —

                  der henviser til det endelige årsregnskab for Den Europæiske Fødevaresikkerhedsautoritet for regnskabsåret 2010,

                  —

                  der henviser til Revisionsrettens beretning om årsregnskabet for Den Europæiske Fødevaresikkerhedsautoritet for regnskabsåret 2010, med autoritetens svar (1),

                  —

                  der henviser til Rådets henstilling af 21. februar 2012 (06083/2012 — C7-0051/2012),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), navnlig artikel 185,

                  —

                  der henviser til Europa-Parlamentets og Rådets forordning (EF) nr. 178/2002 (3) om oprettelse af Den Europæiske Fødevaresikkerhedsautoritet, særlig artikel 44,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (4), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Miljø, Folkesundhed og Fødevaresikkerhed (A7-0106/2012),

                  A.

                  der henviser til, at Revisionsretten har fastslået, at den har fået rimelig sikkerhed for, at årsregnskabet for regnskabsåret 2010 er rigtigt, og at de underliggende transaktioner er lovlige og formelt rigtige;

                  B.

                  der henviser til, at Parlamentet den 10. maj 2011 meddelte decharge til Den Europæiske Fødevaresikkerhedsautoritets administrerende direktør for gennemførelsen af tilsynsmyndighedens budget for regnskabsåret 2009 (5), og i beslutningen med bemærkningerne til afgørelsen om decharge bl.a.:

                              —

                              opfordrede autoriteten til at styrke budgetprocesserne i forbindelse med sine opdelte bevillinger og planlægningen og styringen af sin flerårige gennemførelse

                              —

                              opfordrede desuden indtrængende autoriteten til at forbedre sin budgetstyring med henblik på at reducere de store fremførsler

                              —

                              anmodede autoriteten om at indlede en undersøgelse af mulige interessekonflikter for så vidt angår ledende videnskabsfolk og medlemmer af bestyrelser og paneler, således at det bliver muligt at opdage og reagere på eventuelle udeladelser i interesseerklæringerne i tide;

                  C.

                  der henviser til, at autoritetens samlede budget for 2010 var på 74 700 000 EUR, sammenlignet med 71 400 000 EUR i 2009, hvilket udgør en stigning på 4,6 %; der henviser til, at Unionens oprindelige bidrag til autoritetens budget for 2010 var 69 041 000 EUR, hvilket udgør en stigning på 4,36 % sammenlignet med dets oprindelige bidrag i 2009 (6);

                  D.

                  der henviser til, at arbejdsmængden fortsat er stigende både i omfang og i kompleksitet med vedtagelsen af over 560 forskningsmæssige resultater;

         Budgetstyring og økonomisk forvaltning

                  1.

                  minder om, at Unionens oprindelige bidrag til autoriteten for 2010 beløb sig til 69 041 000 EUR; bemærker dog, at 3 950 000 EUR hidrørende fra tilbagebetalte overskud blev lagt til dette beløb, hvormed Unionens samlede bidrag udgjorde 72 991 000 EUR i 2010;

                  2.

                  konstaterer på baggrund af de bemærkninger, der er fremsat i autoritetens årlige aktivitetsrapport, at den i 2010 havde en budgetgennemførelsesrate på 98,8 % med hensyn til forpligtelsesbevillinger og 83,5 % med hensyn til betalingsbevillinger; noterer sig, at budgettet blev gennemført fuldt ud under afsnit 1 (personaleudgifter) og afsnit 2 (infrastrukturudgifter), mens gennemførelsesrate lå på 96,5 % under afsnit 3 (aktionsudgifter);

                  3.

                  bemærker dog på baggrund af den årlige aktivitetsrapport, at autoriteten i 2010 havde en budgetgennemførelsesrate på kun 83,5 % med hensyn til betalingsbevillinger, hvilket er 11 % under det mål, autoriteten havde opstillet; udleder af autoritetens bemærkninger, at gennemførelsesraten med hensyn til betalingsbevillinger er lavere end forventet af følgende primære årsager:

                              —

                              i november 2010 der blev iværksat større projekter vedrørende it og it-driftsstøttesystemer, og derfor vil der i 2011 alene blive udløst betalinger på 4 300 000 EUR

                              —

                              forsinkelser i forbindelse med indgåelse af kontrakter om videnskabelige samarbejdsaktiviteter og lavere godtgørelsesniveauer under det eksisterende program for ydelse af tilskud og indgåelse af aftaler førte til et underforbrug af de tilknyttede opdelte kreditter på 1 300 000 EUR

                              —

                              betalinger til et beløb på 1 100 000 EUR til specifikke projekter inden for administration og kommunikation blev udskudt til 2011;

                  4.

                  erfarer fra autoriteten, at budgetgennemførelsen blev indberettet til bestyrelsen på månedsbasis, der blev gjort opmærksom på afvigelser fra målene for budgetgennemførelsen efter aktivitet eller i forbindelse med det videnskabelige samarbejdsprogram, og der blev truffet korrigerende foranstaltninger;

                  5.

                  opfordrer dog autoriteten til at træffe yderligere foranstaltninger med henblik på at muliggøre en tilfredsstillende budgetgennemførelse med hensyn til både forpligtelses- og betalingsbevillinger og til at underrette dechargemyndigheden om de opnåede fremskridt;

                  6.

                  bemærker på baggrund af oplysninger fra autoriteten, at overgangen til periodiserede regnskaber (ABAC) i henhold til Kommissionens tidsplan var planlagt til september 2011, og at det er blevet gennemført i overensstemmelse hermed;

                  7.

                  finder det uacceptabelt, at selv om autoritetens bestyrelse kun tæller 15 medlemmer, beløber omkostningerne for hvert møde sig til gennemsnitligt 92 630 EUR, hvilket svarer til 6 175 EUR pr. medlem; understreger, at dette beløb er næsten tre gange højere end den næstdyreste bestyrelse for et decentraliseret agentur; mener, at omkostningerne til bestyrelsesmøder er for høje og bør skæres væsentligt ned; opfordrer autoriteten og dens bestyrelse til øjeblikkelig at rette op på denne situation og senest den 30. juni 2012 underrette dechargemyndigheden om, hvilke foranstaltninger der er truffet;

         Fremførsler og kontraktstyringsproces

                  8.

                  konstaterer på baggrund af oplysninger fra autoriteten, at 6 % (270 000 000 EUR) af forpligtelserne til aktionsudgifter, der blev fremført fra 2009 måtte annulleres; bemærker, at dette er en forbedring i forhold til det foregående år, hvor 19 % af forpligtelserne til aktionsudgifter blev fremført fra 2008, 37 % af forpligtelserne til aktionsudgifter blev fremført fra 2007, og 26 % af forpligtelserne til aktionsudgifter blev fremført fra 2006;

                  9.

                  opfordrer endnu engang indtrængende autoriteten til at forbedre sin budgetforvaltning med henblik på at reducere de store fremførsler; bemærker især, at denne situation viser svagheder i autoritetens kontraktstyring og overvågning af overførslen af rapporter og omkostningsopgørelser;

                  10.

                  opfordrer autoriteten til at udvikle og gennemføre et fælles overvågningssystem til styring af alle sine kontrakter; bemærker især, at der mangler en central og koordineret kapacitet på direktoratniveau med ansvar for overvågning af kontrakter; understreger, at dette indebærer en risiko for ineffektiv brug af ressourcer og ukoordineret overvågning af kontrakter, og anmoder derfor autoriteten om at centralisere disse ansvarsområder på de enkelte direktoraters niveau;

                  11.

                  opfordrer desuden indtrængende autoriteten til at forbedre rapporteringen om gennemførelsen af kontrakter for at garantere et effektivt tilsyn og en effektiv forvaltning af autoritetens operationelle aktiviteter;

         Offentlige indkøbsaftaler

                  12.

                  noterer sig på baggrund af den årlige aktivitetsrapport, at autoriteten i 2010 afsluttede 24 udbudsprocedurer inden for kommunikation og administration til et beløb på 48 800 000 EUR samt 75 indkøbskontrakter og 10 tilskudsaftaler som del af det videnskabelige samarbejdsprogram til hhv. 5 700 000 EUR og 2 100 000 EUR;

                  13.

                  bemærker, at autoriteten siden 2008 har haft en praktisk guide til indkøb, der skal give medarbejderne praktisk vejledning i forbindelse med forberedelse og gennemførelse af udbudsprocedurer og de efterfølgende kontrakter, og at denne vejledning opdateres jævnligt; bemærker endvidere, at guiden revideres med henblik på at tage højde for Kommissionens nyligt vedtagne regler om offentlige indkøb og revision af finansforordningen;

         Menneskelige ressourcer

                  14.

                  bemærker på baggrund af oplysninger fra autoriteten, at 99 % af de planlagte stillinger ved årets udgang enten var besat eller opslået;

                  15.

                  opfordrer indtrængende autoriteten til at afhjælpe svaghederne i forbindelse med ansættelsesprocedurerne, der udgør en risiko for disse procedurers gennemsigtighed; konstaterer navnlig, på baggrund af Revisionsrettens oplysninger, at autoriteten ikke har overholdt anonymiteten i forbindelse med de skriftlige prøver og vedtog beståelseskaraktererne for de forskellige trin i udvælgelsesprocessen, efter at evalueringsprocessen allerede var påbegyndt;

                  16.

                  er bekymret over, at autoriteten udsatte den interne revisionstjenestes »meget vigtige« henstilling, hvormed autoriteten opfordredes til at definere procedurerne for fornyelse af kontrakter og sikre gennemsigtighed i beslutningstagningen, i mere end 12 måneder; opfordrer derfor autoriteten til over for dechargemyndigheden at redegøre for baggrunden for udsættelsen og hurtigt at udbedre denne mangel;

         Interessekonflikt og »svingdørsproblemer«

                  17.

                  bemærker navnlig, at det i september 2010 kom frem, at formanden for bestyrelsen har direkte forbindelser til fødevareindustrien og er medlem af bestyrelsen for International Life Sciences Institute (ILSI) — Europe;

                  18.

                  mener at en dialog med industrien om produktvurderingsmetoder både er berettiget og nødvendig, men at denne dialog ikke bør undergrave autoritetens uafhængighed eller risikovurderingsprocedurernes integritet; anmoder derfor om, at autoriteten betragter det som en interessekonflikt, at medlemmer af dens bestyrelse, panel og arbejdsgruppe eller dens medarbejdere deltager eller har deltaget i aktiviteter under International Life Science Institute (ILSI), såsom i taskforcer, videnskabelige komitéer eller som formænd for konferencer;

                  19.

                  opfordrer Revisionsretten til at færdiggøre og fremlægge sin revision af interessekonflikter i autoriteten;

                  20.

                  erindrer om, at den nuværende formand for bestyrelsen i 2010 ikke oplyste, at hun var medlem af bestyrelsen for ILSI; noterer sig, at ILSI finansieres af virksomheder fra fødevare-, kemi- og lægemiddelsektoren;

                  21.

                  mener derfor, at der skal foretages en grundig analyse fra sag til sag af disse beretninger og mulige og faktiske interessekonflikter med henblik på at undersøge autoritetens objektivitet og upartiskhed på alle niveauer og med hensyn til det arbejde, den udfører; opfordrer endvidere autoriteten til at foretage en grundig screening af de interesseerklæringer, der indgives af medarbejdere, eksperter og medlemmer af bestyrelsen, efterfulgt af konkrete foranstaltninger for at få sat en stopper for interessekonflikter og formidle oplysninger til offentligheden; anmoder autoriteten om senest den 30. juni 2012 at underrette dechargemyndigheden om screeningsprocessen og de konkrete foranstaltninger, der er truffet, i en detaljeret skriftlig rapport;

                  22.

                  bemærker, at Revisionsretten har konstateret, at gennemgangen af interesseerklæringer fra medlemmerne af bestyrelsen ikke er tilstrækkeligt streng og detaljeret og udgør en risiko for denne procedures fuldstændighed og gennemsigtighed;

                  23.

                  mener, at en produktvurdering ikke udelukkende bør baseres på oplysninger fra industrien, men bør tage behørigt hensyn til uafhængig videnskabelig litteratur, som er offentliggjort i peer-evaluerede tidsskrifter; fremhæver, at man bør være særlig opmærksom på industriens indflydelse i forbindelse med udarbejdelsen af retningslinjer og vurderingsmetoder, som ikke bør favorisere erhvervsfinansierede undersøgelser af spekulationsmæssige årsager, og som bør udarbejdes på en åben, gennemsigtig og afbalanceret måde;

                  24.

                  minder autoriteten om, at reglerne for interesseerklæringer bør suppleres med sanktionsforskrifter, for det tilfælde at reglerne ikke overholdes; bemærker endvidere, at autoriteten derudover bør øge sit fokus på offentlighedens interesse i forbindelse med sin uafhængige beslutningstagning ved at inddrage alle relevante data og oplysninger;

                  25.

                  bemærker, at en tysk ngo i marts 2010 klagede til den Europæiske Ombudsmand over, at autoriteten ikke i tilstrækkelig grad har taget hånd om en mulig interessekonflikt, da chefen for afdelingen for genetisk modificerede organismer i 2008 flyttede til en bioteknisk virksomhed mindre end to måneder, efter at den pågældende medarbejder havde forladt autoriteten, uden en »betænkningsperiode«;

                  26.

                  understreger, at Ombudsmanden fastslog, at autoriteten ikke havde foretaget en grundig vurdering af den påståede mulige interessekonflikt, og opfordrede autoriteten til at forbedre den måde, hvorpå den anvender sine regler og procedurer, med henblik på at undgå fremtidige »svingdørssituationer«; understreger endvidere, at Ombudsmanden også bemærkede, at en tjenestegørende medarbejders forhandlinger om et fremtidigt job, der ville kunne føre til en »svingdørssituation«, i sig selv udgør en interessekonflikt, og anbefalede, at autoriteten forbedrede sine regler og procedurer i så henseende; opfordrer autoriteten til at informere dechargemyndigheden om, hvilke konkrete foranstaltninger der er truffet med henblik på at efterleve Ombudsmandens konklusioner korrekt samt tidsfristerne for disse foranstaltninger;

                  27.

                  opfordrer endnu en gang indtrængende autoriteten til at træffe passende foranstaltninger i forbindelse med interessekonflikter og »svingdørsproblemer«, herunder ved sager, der forekommer i bestyrelsen, og omgående at informere både dechargemyndigheden og offentligheden om, hvilke foranstaltninger der er truffet;

                  28.

                  konstaterer på baggrund af den årlige aktivitetsrapport, at autoriteten i 2010 tog adskillige initiativer inden for forebyggelse og håndtering af interessekonflikter:

                              —

                              bestilling af en uafhængig rapport med henblik på at vurdere autoritetens gennemførelse af sin politik om interesseerklæringer fra 2007

                              —

                              bestilling af en uafhængig rapport med henblik på at sammenligne autoritetens system med hensyn til uafhængighed med systemerne i såvel nationale som internationale peer-organisationer

                              —

                              fuldførelse af en ekstern, uafhængig gennemgang af dens vurderinger af interesseerklæringer;

                  29.

                  glæder sig over, at autoriteten har vedtaget en ny definition af interessekonflikter baseret på OECD's definition, men gør opmærksom på, at der er behov for yderligere forbedringer for at styrke autoritetens uafhængighedspolitik; fremhæver navnlig, at kriterierne for, hvornår der foreligger en interessekonflikt, bør præciseres og udvides til at omfatte både nuværende og tidligere aktiviteter;

                  30.

                  bemærker ud fra autoritetens oplysninger, at dens politik om interesseerklæringer blev gennemgået i 2011, og at dens bestyrelse vedtog en ny uafhængighedspolitik og strategi for videnskabelig beslutningstagning;

                  31.

                  bemærker, at autoriteten gentagne gange har været anklaget for påståede interessekonflikter i forbindelse med medlemmer af ekspertpanelerne, navnlig eksperter i panelerne vedrørende tilsætningsstoffer og næringsstoffer tilsat til fødevarer (ANS) og genetisk modificerede organismer (GMO); understreger, at der i marts 2012 afholdes genvalg til otte af autoritetens paneler samt til dets videnskabelige komité, og at autoritetens kapacitet til at gennemføre den nye politik skal undersøges nærmere; anmoder derfor autoriteten om inden den 30. juni 2012 skriftligt at underrette dechargemyndigheden om, hvilke foranstaltninger der er truffet for at gennemføre den nye politik for uafhængighed og videnskabelig beslutningstagning, samt til at overholde OECD's definition af interessekonflikt, når der indsættes nye medlemmer i panelerne og den videnskabelige komité; anmoder ligeledes autoriteten om inden den 30. juni 2012 at underrette dechargemyndigheden om panelernes og den videnskabelige komités nye sammensætning;

                  32.

                  noterer sig revisionen af autoritetens procedurer i december 2010 med henblik på at sikre gennemførelsen af de forpligtelser, der følger af artikel 16, stk. 2, og artikel 17 og 19 i forordningen om vedtægten for tjenestemænd i De Europæiske Fællesskaber og om ansættelsesvilkårene for de øvrige ansatte i disse Fællesskaber, som fastlagt i Rådets forordning (EØF, Euratom, EKSF) nr. 259/68 (7); er blevet underrettet om, at 20 ansatte i 2010 forlod autoriteten, og at alle ved afgangen modtog en skrivelse med påmindelse om deres forpligtelser over for Fødevaresikkerhedsautoriteten; opfordrer autoriteten til yderligere at forbedre den måde, hvorpå den anvender sin vedtægt og sine procedurer, med det formål at undgå »svingdørsproblemer«, som Den Europæiske Ombudsmand for nylig har gjort opmærksom på; finder, at alle problemer vedrørende håndhævelsen af personalevedtægten og interesseerklæringerne undergraver autoritetens troværdighed;

                  33.

                  bemærker, at Revisionsretten har revideret autoriteten inden for rammerne af særberetningen om håndteringen af interessekonflikter i EU-agenturer, og konstaterer på baggrund af Revisionsrettens oplysninger, at ovennævnte særberetning offentliggøres i slutningen af juni 2012;

                  34.

                  konstaterer på baggrund af særberetningen, at Kommissionen overvejer at ændre den fremtidige finansieringsordning for autoriteten og har foreslået dechargemyndigheden og Rådet at overveje en delvist afgiftsbaseret finansiering af autoriteten; bemærker, at Kommissionen er i gang med at foretage en konsekvensanalyse af dette spørgsmål; giver dog udtryk for sin bekymring over, at den nye finansieringsordning, der er foreslået af Kommissionen, vil kunne påvirke autoritetens uafhængighed;

         Præstation

                  35.

                  konstaterer på baggrund af den årlige aktivitetsrapport, at der i 2010 med lanceringen af det tredje program blev iværksat en gennemgang af autoritetens effektivitet, med eksterne konsulenter i spidsen; konstaterer, at den indledende fase af det pågældende program omhandlede udarbejdelsen af programporteføljen, strukturen og forvaltningen med henblik på at forberede den strukturelle omorganisering, som skulle gennemføres i 2011; anmoder autoriteten om at informere dechargemyndigheden om de konklusioner, der drages på baggrund af gennemgangen, og de foranstaltninger, der træffes og gennemføres med henblik på at imødekomme konklusionerne;

                  36.

                  bifalder autoritetens planer om at styrke sin planlægning på mellemlang sigt, således at medlemsstaterne i højere grad kan involveres i autoritetens arbejde og samordne ressourcerne på tværs af Europa; støtter autoritetens bestræbelser på at styrke samarbejdet med medlemsstaterne, for så vidt angår risikovurdering;

                  37.

                  understreger nødvendigheden af, at autoriteten sikrer, at dens rådgivning er af høj kvalitet og uafhængig for at sikre overholdelse af Unionens sikkerhedsnormer og videnskabelig kvalitet og uafhængighed i alle spørgsmål med en direkte eller indirekte indvirkning på fødevare- og fodersikkerhed samt plantebeskyttelse; anbefaler, navnlig af hensyn til gennemsigtigheden, foranstaltninger til yderligere at fremme og overvåge de interne bestemmelser om interesseerklæringer fra autoritetens ansatte og eksperter, som arbejder for autoriteten;

                  38.

                  mener, at autoritetens hovedopgaver er at yde uafhængig videnskabelig rådgivning i spørgsmål, der direkte eller indirekte vedrører fødevaresikkerheden, at foretage risikoanalyser, der skal give EU-institutionerne, medlemsstaterne og de politiske, beslutningstagende organer et solidt videnskabeligt grundlag for fastlæggelsen af de politik-motiverede lovgivnings- eller reguleringsmæssige foranstaltninger og at indsamle og analysere videnskabelige data;

         Intern revision

                  39.

                  konstaterer, at der stadig er seks »meget vigtige« henstillinger fra den interne revisionstjeneste, der mangler at blive gennemført, og at tre af disse allerede har været forsinket i mere end 12 måneder; bemærker især, at disse henstillinger vedrører: forvaltning af informationssikkerheden, kontraktfornyelsesproceduren og gennemsigtighed i beslutningstagningen samt politikken for klassificering og arkivering; opfordrer derfor autoriteten til hurtigt at afhjælpe disse mangler og at informere dechargemyndighederne om de opnåede resultater;

                  40.

                  henleder opmærksomheden på sine henstillinger fra tidligere dechargebetænkninger, som er anført i bilaget til denne beslutning;

                  41.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 10. maj 2012 (8) om præstation, økonomiske forvaltning og kontrol med agenturer.

         (1)  EUT C 366 af 15.12.2011, s. 106.

         (2)  EFT L 248 af 16.9.2002, s. 1.

         (3)  EFT L 31 af 1.2.2002, s. 1.

         (4)  EFT L 357 af 31.12.2002, s. 72.

         (5)  EUT L 250 af 27.9.2011, s. 162.

         (6)  EUT L 64, 12.3.2010, s. 991.

         (7)  EFT L 56 af 4.3.1968, s. 1.

         (8)  Vedtagne tekster, P7_TA(2012)0164 (Se side 388 i denne EUT).

      BILAG

         EUROPA-PARLAMENTETS HENSTILLINGER GENNEM DE SENESTE ÅR

                  Den Europæiske Fødevaresikkerhedsautoritet

                  2006

                  2007

                  2008

                  2009

                  Præstation

                  Der foreligger hverken en risikovurdering eller velegnede resultatindikatorer eller dokumenterede systemer eller procedurer for intern kontrol i forbindelse med autoritetens aktiviteter

                  Ikke relevant

                  Opfordrer autoriteten til at anvende SMART-mål og RACER-indikatorer samt til at udarbejde et Gantt-diagram → fremme af en resultatorienteret tilgang

                              —

                              Råder autoriteten til at styrke planlægningen og overvågningen af budgetprocesser i forbindelse med opdelte bevillinger

                              —

                              Understreger nødvendigheden af, at autoriteten sikrer, at dens rådgivning er af høj kvalitet og uafhængig og anbefaler foranstaltninger til yderligere at fremme og overvåge de interne bestemmelser om interesseerklæringer fra autoritetens ansatte og eksperter, som arbejder for autoriteten

                              —

                              Anmoder Revisionsretten om at gennemføre resultatrevisioner af autoriteten

                  Budgetmæssig og økonomisk forvaltning/Offentlige indkøbsaftaler

                              —

                              Princippet om etårighed blev ikke overholdt fuldt ud: der blev foretaget et stort antal overførsler, mange af dem sidst på året (31 af de 49 overførsler)

                              —

                              Svagheder i indkøbsprocedurerne: udvælgelseskriterierne var ikke fastlagt; prisevalueringsmetoden blev først fastlagt, når evalueringsproceduren nærmede sig; uklar beskrivelse af kvalitetskriterierne

                              —

                              Princippet om etårighed blev ikke overholdt fuldt ud: svagheder ved programmeringen, programmeringen og budgetteringen af de planlagte aktiviteter

                              —

                              Svagheder i forvaltningen af budgettet: de bidrag Kommissionen, har givet til Kroatien og Tyrkiet (førtiltrædelsesstrategi), skulle have været behandlet som formålsbestemte indtægter i budgettet. Ikke desto mindre blev de behandlet, som om de var del af de normale bidrag fra EU

                              —

                              Princippet om etårighed blev ikke overholdt fuldt ud: svagheder i autoritetens programmering, kontrollen med kontraktmæssige frister og budgettering→

                                          1)

                                          Opfordrer autoriteten til at forbedre sin budgetstyring med henblik på at reducere de store fremførsler: 23 % i 2008; 16 % i 2007; 20 % i 2006

                                          2)

                                          Et stort antal forpligtelser måtte annulleres (37 % af forpligtelserne til aktionsudgifter fremført fra 2007 og 26 % fra 2006)

                              —

                              Opfordrer Kommissionen til at undersøge, hvordan det kan sikres, at princippet om behovsorienteret likviditetsstyring gennemføres fuldt ud→ høj likviditetsbeholdning (19 990 492,26 euro)

                              —

                              Opfordrer autoriteten til at styrke budgetprocesserne i forbindelse med sine opdelte bevillinger og planlægningen og styringen af sin flerårige gennemførelse

                              —

                              Opfordrer desuden indtrængende autoriteten til at forbedre sin budgetstyring med henblik på at reducere de store fremførsler og understreger, at Revisionsretten noterer sig bevillinger, der er fremført til det efterfølgende år, denne situation viser svagheder i autoritetens kontraktstyring og overvågning af overførslen af rapporter og omkostningsopgørelser

                              —

                              Revisionsretten noterer sig, at forpligtelser til aktionsudgifter fremført fra det foregående år er blevet annulleret og opfordrer autoriteten til at ændre denne situation og underrette Revisionsretten om, hvilke foranstaltninger der er truffet

                              —

                              Bemærker, at Revisionsretten rapporterede om vanskeligheder i gennemførelsen af arbejdsprogrammet for 2009 og opfordrer autoriteten til at træffe de nødvendige foranstaltninger for at rette op på disse mangler

                  Menneskelige ressourcer

                  Ingen realistiske ansættelsesmål

                              —

                              Autoriteten nåede sine ansættelsesmål og besatte 273 af de 300 stillinger i stillingsfortegnelsen: revisionen af ansættelsesprocedurerne viste, at udvælgelseskomitéen normalt hverken havde fastlagt vægtningen af de udvælgelseskriterier, der skulle anvendes, eller de tærskelpoint, der skulle opnås for at komme videre i udvælgelsesprøven, inden den frist, der var fastsat i stillingsopslaget

                  Ikke relevant

                  Ikke relevant

                  Intern revision

                  Ikke relevant

                  Ikke relevant

                  20 ud af 25 henstillinger fra den interne revisionstjeneste og den interne revisionsfunktion er blevet opfyldt (80 %)

                              —

                              Er bekymret over, at ud af de 48 henstillinger, betragtes én som kritisk, 27 som meget vigtige og 20 som vigtige, men at dechargemyndigheden ikke har modtaget nogen oplysninger om indholdet af disse henstillinger; anmoder derfor indtrængende autoritetens direktør om at fremsende disse oplysninger

                              —

                              Gentager sit krav om, at autoriteten skal træffe passende foranstaltninger i tilfælde af interessekonflikter, og anmoder autoriteten om at indlede en undersøgelse af mulige interessekonflikter for så vidt angår ledende videnskabsfolk og medlemmer af bestyrelsen og paneler, således at det bliver muligt rettidigt at opdage og reagere på eventuelle udeladelser i interesseerklæringerne


title: 2013/586/EU: Europa-Parlamentets afgørelse af 17. april 2013 om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2011#Europa-Parlamentets beslutning af 17. april 2013 med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2011

text:
               16.11.2013

               DA

               Den Europæiske Unions Tidende

               L 308/261

         EUROPA-PARLAMENTETS AFGØRELSE
   af 17. april 2013
   om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2011
   (2013/586/EU)
   EUROPA-PARLAMENTET,

               —

               der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2011,

               —

               der henviser til Revisionsrettens beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2011 med centrets svar (1),

               —

               der henviser til Rådets henstilling af 12. februar 2013 (05753/2013 — C7-0041/2013),

               —

               der henviser til artikel 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

               —

               der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

               —

               der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,

               —

               der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0071/2013),

               1.

               meddeler direktøren for Det Europæiske Overvågningscenter for Narkotika og Narkotikamisbrug decharge for gennemførelsen af centrets budget for regnskabsåret 2011;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til direktøren for Det Europæiske Overvågningscenter for Narkotika og Narkotikamisbrug, Rådet, Kommissionen og Revisionsretten og drage omsorg for, at de offentliggøres i Den Europæiske Unions Tidende (L-udgaven).

         Martin SCHULZ

            Formand

         Klaus WELLE

            Generalsekretær

      (1)  EUT C 388 af 15.12.2012, s. 123.

      (2)  EFT L 248 af 16.9.2002, s. 1.

      (3)  EUT L 298 af 26.10.2012, s. 1.

      (4)  EUT L 376 af 27.12.2006, s. 1.

      (5)  EFT L 357 af 31.12.2002, s. 72.

      EUROPA-PARLAMENTETS BESLUTNING
      af 17. april 2013
      med bemærkningerne, der er en integrerende del af afgørelsen om decharge for gennemførelsen af budgettet for Det Europæiske Overvågningscenter for Narkotika og Narkotikamisbrug for regnskabsåret 2011
      EUROPA-PARLAMENTET,

                  —

                  der henviser til det endelige årsregnskab for Det Europæiske Overvågningscenter for Narkotika og Narkotikamisbrug for regnskabsåret 2011,

                  —

                  der henviser til Revisionsrettens beretning om årsregnskabet for Det Europæiske Overvågningscenter for Narkotika og Narkotikamisbrug for regnskabsåret 2011 med centrets svar (1),

                  —

                  der henviser til Rådets henstilling af 12. februar 2013 (05753/2013 — C7-0041/2013),

                  —

                  der henviser til artikel 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (2), særlig artikel 185,

                  —

                  der henviser til Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (3), særlig artikel 208,

                  —

                  der henviser til Europa-Parlamentets og Rådets forordning (EF) nr. 1920/2006 af 12. december 2006 vedrørende Det Europæiske Overvågningscenter for Narkotika og Narkotikamisbrug (4), særlig artikel 15,

                  —

                  der henviser til Kommissionens forordning (EF, Euratom) nr. 2343/2002 af 19. november 2002 om rammefinansforordning for de organer, der er omhandlet i artikel 185 i Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (5), særlig artikel 94,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget og udtalelse fra Udvalget om Borgernes Rettigheder og Retlige og Indre Anliggender (A7-0071/2013),

                  A.

                  der henviser til, at Det Europæiske Overvågningscenter for Narkotika og Narkotikamisbrug (herefter »centret«), der ligger i Lissabon, blev oprettet ved Rådets forordning (EØF) nr. 302/93 (6),

                  B.

                  der henviser til, at Revisionsretten har fastslået, at den har fået rimelig sikkerhed for, at centrets årsregnskab for regnskabsåret 2011 er pålideligt, og at de tilgrundliggende transaktioner er lovlige og formelt rigtige,

                  C.

                  der henviser til, at Europa-Parlamentet den 10. maj 2012 meddelte decharge til centrets direktør for gennemførelsen af centrets budget for regnskabsåret 2010 (7) og i beslutningen med bemærkningerne til afgørelsen om decharge bl.a.:

                              —

                              opfordrede centret til straks at tage skridt til at øge gennemførelsesgraden for betalingsbevillinger fremover og til at holde dechargemyndigheden underrettet om de fremskridt, der gøres,

                              —

                              opfordrede centret til at konsolidere sin finansielle forvaltning; erkender, at narkotikarelaterede spørgsmål bør være behørigt repræsenteret i den nye flerårige finansielle ramme (2014-2020),

                              —

                              indtrængende opfordrede centret til ufortøvet at gennemføre fem »meget vigtige« henstillinger fra den interne revisionstjeneste (IAS) og holde dechargemyndigheden underrettet om de fremskridt, der gøres,

                  D.

                  der henviser til, at centrets samlede budget for regnskabsåret 2011 var på 16 274 205,07 EUR sammenlignet med 15 900 323 EUR i 2010, hvilket er en stigning på 2,35 %,

                  E.

                  der henviser til, at Unionens samlede bidrag til centrets budget for 2011 var på 15 400 000 EUR,

                  F.

                  der henviser til den negative resultatopgørelse for 2011, nemlig – 203 404,85 EUR,

         Budgetmæssig og økonomisk forvaltning

                  1.

                  konstaterer af den årlige aktivitetsrapport, at centrets finansielle og budgetmæssige forvaltning førte til en næsten 100 % gennemførelse af budgettet for så vidt angår forpligtelses- og betalingsbevillinger:

                              —

                              afsnit 1: 99,92 % for forpligtelsesbevillinger og 99,40 % for betalingsbevillinger

                              —

                              afsnit 2: 99,49 % for forpligtelsesbevillinger og 90,08 % for betalingsbevillinger samt

                              —

                              afsnit 3: 97,18 % for forpligtelsesbevillinger og 99,86 for betalingsbevillinger;

                  2.

                  konstaterer af det endelige årsregnskab, at centrets budget er baseret på følgende indtægter:

                              —

                              15 400 000 EUR, der udgør Kommissionens bidrag til centret

                              —

                              379 934,67 EUR, der skal betales af Norge for landets deltagelse i centret

                              —

                              400 000 EUR, som er formålsbestemte indtægter fra førtiltrædelsesinstrument 3;

                  3.

                  konstaterer af den årlige aktivitetsrapport, at der i 2011 blev gennemført en vurdering af processerne for offentlige indkøb og indgåelse af kontrakter; noterer sig centrets erklæring, hvoraf fremgår, at det udviklede tiltag baseret på resultaterne af denne vurdering, nemlig om (i) rationalisering af udbudsprocedurerne og reduktion af udbud med forhandling, (ii) gennemførelse af specifikke foranstaltninger for at sikre en korrekt udførelse af kontrakter og iii) gennemførelse af udbudsprocedurer tidligere på året end i 2010;

                  4.

                  noterer sig Revisionsrettens bemærkninger om centrets omkostninger på omkring 275 000 EUR til uudnyttede kontorlokaler; noterer sig centrets svar, i henhold til hvilken det »er i færd med at følge op på og øge sin indsats på området«; kræver at blive grundigt opdateret om den videre udvikling på dette område; kræver, at dette spørgsmål løses snarest muligt;

         Resultater

                  5.

                  konstaterer af den årlige aktivitetsrapport, at centret i 2011 som en del af dets udvikling af et integreret system for aktivitetsbaseret forvaltning og budgettering påbegyndte gennemførelsen af et analytisk regnskabssystem; bemærker endvidere, at centret øgede sin kapacitet med henblik på en yderligere forbedring af sit planlægnings- og overvågningssystem, hvor der blev lagt særlig vægt på udviklingen af præstationsindikatorer, som ville blive udviklet yderligere i programmeringsperioden 2013-2015;

                  6.

                  anerkender, at den tredje eksterne evaluering af centret blev lanceret af Kommissionen i 2011 i overensstemmelse med artikel 23 i forordning (EF) nr. 1920/2006 og færdiggjort i 2012; opfordrer centret til at underrette dechargemyndigheden om foranstaltninger, der er gennemført på baggrund af henstillingerne i ovennævnte eksterne evaluering;

         Fremførte bevillinger

                  7.

                  er bekymret over, at Revisionsretten konstaterede 51 tilfælde til et samlet beløb på 90 053 EUR, hvor de bevillinger, der var fremført til 2012, ikke var forbundet med eksisterende retlige forpligtelser og burde have været frigjort og betalt tilbage til Kommissionen ved udgangen af 2011; bemærker, at centret iværksatte processen for sent, og at midlerne på grund af restriktioner i it-systemet følgelig vil være blokeret i et år og først vil blive frigjort og betalt tilbage ved udgangen af 2012; opfordrer centret til at forbedre sin planlægning med henblik på at undgå sådanne situationer i fremtiden;

         Sted

                  8.

                  konstaterer af Revisionsrettens beretning, at centret for øjeblikket har årlige omkostninger på omkring 275 000 EUR til uudnyttede kontorlokaler i sin tidligere bygning og i det nye hovedkvarter; opfordrer centret til i samarbejde med Kommissionen og de nationale myndigheder at prøve at finde en passende løsning på problemet med de uudnyttede kontorlokaler og at holde dechargemyndigheden underrettet herom;

         Likviditetspolitik

                  9.

                  er bekymret over, at Revisionsretten fandt, at centret endnu ikke har vedtaget og implementeret en likviditetspolitik for at minimere og sprede den finansielle risiko og samtidig opnå et tilfredsstillende afkast; tager centrets svar til efterretning, hvori det bebuder tiltag vedrørende alle disse spørgsmål; opfordrer centret til snarest muligt at træffe alle de afhjælpende foranstaltninger, der er bebudet, og underrette dechargemyndigheden om de foranstaltninger, der er truffet for at udbedre denne mangel;

                  10.

                  er bekymret over, at centret endnu ikke har vedtaget en samlet politik med hensyn til undtagelser og afvigelser fra de etablerede processer og procedurer; tager centrets svar til efterretning, hvori det bebuder tiltag vedrørende alle disse spørgsmål; opfordrer centret til snarest muligt at træffe alle de afhjælpende foranstaltninger, der er bebudet, og underrette dechargemyndigheden om de foranstaltninger, der er truffet for at udbedre denne mangel;

         Ansættelsesprocedurer

                  11.

                  konstaterer af Revisionsrettens beretning, at centret kunne forbedre ansættelsesprocedurerne; opfordrer centret til at underrette dechargemyndigheden om de foranstaltninger, der er truffet for at forbedre ansættelsesprocedurerne; mener, at nogle af personalevedtægtens bestemmelser kunne udgøre en betydelig administrativ byrde; tilskynder derfor Kommissionen til at tillade en vis grad af forenkling under personalevedtægtens artikel 110, for så vidt angår agenturerne;

         Regnskabssystem

                  12.

                  konstaterer af det endelige årsregnskab, at centret har indført en ny indtægtsstruktur, der er udviklet på grundlag af en periodiseret regnskabsføring (ABAC), med henblik på at forenkle og forbedre forvaltningen af indtægtsordrer;

                  13.

                  bemærker også, at centret har revideret sit aktivitetsbaserede forvaltningssystem og defineret sit omkostningsbaserede regnskabssystem; erkender især, at de relevante ABAC- og SAP CO-applikationer er blevet konfigureret i overensstemmelse hermed;

         Intern revision

                  14.

                  anerkender, at IAS i 2011 foretog en overensstemmelsesprøvning af den årlige aktivitetsrapport og byggestenene i revisionserklæringen; bemærker, at IAS på grundlag af resultaterne af ovennævnte revision rettede 8 henstillinger, hvoraf to blev bedømt som værende »meget vigtige« og seks som »vigtige«; opfordrer centret til at gennemføre henstillingerne fra IAS og holde dechargemyndigheden underrettet herom;

                  15.

                  henviser med hensyn til de øvrige bemærkninger, der ledsager dechargeafgørelsen, og som er af horisontal karakter, til sin beslutning af 17. april 2013 (8) om præstation, økonomisk forvaltning og kontrol med agenturer.

         (1)  EUT C 388 af 15.12.2012, s. 123.

         (2)  EFT L 248 af 16.9.2002, s. 1.

         (3)  EUT L 298 af 26.10.2012, s. 1.

         (4)  EUT L 376 af 27.12.2006, s. 1.

         (5)  EFT L 357 af 31.12.2002, s. 72.

         (6)  EFT L 36 af 12.2.1993, s. 1.

         (7)  EUT L 286 af 17.10.2012, s. 206.

         (8)  Vedtagne tekster, P7_TA(2013)0134 (Se side 374 i denne EUT).


title: 2011/562/EU: Europa-Parlamentets afgørelse af 10. maj 2011 om decharge for gennemførelsen af Den Europæiske Unions almindelige budget for regnskabsåret 2009, Sektion VIII — Den Europæiske Ombudsmand#Europa-Parlamentets beslutning af 10. maj 2011 med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VIII — Den Europæiske Ombudsmand

text:
               27.9.2011

               DA

               Den Europæiske Unions Tidende

               L 250/104

         EUROPA-PARLAMENTETS AFGØRELSE
   af 10. maj 2011
   om decharge for gennemførelsen af Den Europæiske Unions almindelige budget for regnskabsåret 2009, Sektion VIII — Den Europæiske Ombudsmand
   (2011/562/EU)
   EUROPA-PARLAMENTET,

               —

               der henviser til Den Europæiske Unions almindelige budget for regnskabsåret 2009 (1),

               —

               der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0218/2010) (2),

               —

               der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2009,

               —

               der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

               —

               der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

               —

               der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10, og artikel 317, 318 og 319 i traktaten om Den Europæiske Unions funktionsmåde,

               —

               der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

               —

               der henviser til forretningsordenens artikel 77 og bilag VI,

               —

               der henviser til betænkning fra Budgetkontroludvalget (A7-0116/2011),

               1.

               meddeler Den Europæiske Ombudsmand decharge for gennemførelsen af budgettet for regnskabsåret 2009;

               2.

               fremsætter sine bemærkninger i nedenstående beslutning;

               3.

               pålægger sin formand at sende denne afgørelse og beslutningen, der er en integrerende del heraf, til Rådet, Kommissionen, Domstolen, Revisionsretten, Den Europæiske Ombudsmand og Den Europæiske Tilsynsførende for Databeskyttelse og drage omsorg for, at de offentliggøres i Den Europæiske Unions Tidende (L-udgaven).

         Jerzy BUZEK

            Formand

         Klaus WELLE

            Generalsekretær

      (1)  EUT L 69 af 13.3.2009.

      (2)  EUT C 308 af 12.11.2010, s. 1.

      (3)  EUT C 303 af 9.11.2010, s. 1.

      (4)  EUT C 308 af 12.11.2010, s. 129.

      (5)  EFT L 248 af 16.9.2002, s. 1.

      EUROPA-PARLAMENTETS BESLUTNING
      af 10. maj 2011
      med bemærkningerne, der er en integrerende del af afgørelsen om decharge for gennemførelsen af Den Europæiske Unions almindelige budget for regnskabsåret 2009, Sektion VIII — Den Europæiske Ombudsmand
      EUROPA-PARLAMENTET,

                  —

                  der henviser til Den Europæiske Unions almindelige budget for regnskabsåret 2009 (1),

                  —

                  der henviser til Den Europæiske Unions endelige årsregnskab for regnskabsåret 2009 (SEK(2010) 963 — C7-0218/2010) (2),

                  —

                  der henviser til Den Europæiske Ombudsmands årsberetning til dechargemyndigheden om de interne revisioner, der er foretaget i 2009,

                  —

                  der henviser til Revisionsrettens årsberetning om budgetgennemførelsen i regnskabsåret 2009 med institutionernes svar (3),

                  —

                  der henviser til Revisionsrettens erklæring om regnskabernes rigtighed og de underliggende transaktioners lovlighed og formelle rigtighed, jf. artikel 287 i traktaten om Den Europæiske Unions funktionsmåde (4),

                  —

                  der henviser til EF-traktatens artikel 272, stk. 10, og artikel 274, 275 og 276, samt til artikel 314, stk. 10 og artikel 317, 318 og 319 i traktaten om Den Europæiske Unions funktionsmåde,

                  —

                  der henviser til Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (5), særlig artikel 50, 86, 145, 146 og 147,

                  —

                  der henviser til forretningsordenens artikel 77 og bilag VI,

                  —

                  der henviser til betænkning fra Budgetkontroludvalget (A7-0116/2011),

                  1.

                  bemærker, at Den Europæiske Ombudsmands (Ombudsmandens) disponible forpligtelsesbevillinger i 2009 beløb sig til i alt 9 000 000 EUR (2008: 9 000 000 EUR) med en udnyttelsesgrad på 91,98 %, hvilket er under gennemsnittet for de øvrige institutioner (97,69 %);

                  2.

                  bemærker, at Revisionsretten i forbindelse med udarbejdelsen af årsberetningen for regnskabsåret 2009 foretog en grundig vurdering af overvågnings- og kontrolsystemerne i Domstolen, Ombudsmanden og Den Europæiske Tilsynsførende for Databeskyttelse, der indeholdt en gennemgang af en supplerende stikprøve af transaktioner, der omfattede betalinger vedrørende menneskelige ressourcer og andre administrative udgifter;

                  3.

                  bemærker, at Revisionsretten konstaterede, at Ombudsmanden ikke har vedtaget almindelige bestemmelser for ansættelsesprocedurerne for midlertidigt ansatte, selv om dette i henhold til artikel 12, stk. 5, i ansættelsesvilkårene for de øvrige ansatte i EU (6) kræves af hver enkelt institution; bemærker med bekymring, at denne udeladelse kan have følger for hovedparten af Ombudsmandens ansatte, idet 47 af de 63 stillinger, der er tildelt på 2009-budgettet, var midlertidige stillinger;

                  4.

                  glæder sig over, at Ombudsmanden har pålagt sine tjenestegrene at udarbejde bestemmelser for ansættelsesprocedurer for midlertidigt ansatte, der skal vedtages i overensstemmelse med Revisionsrettens bemærkninger, og opfordrer Ombudsmanden til at rapportere om fremskridt i sin årsberetning;

                  5.

                  bemærker, at det af Revisionsrettens årsberetning fremgår, at revisionen ikke gav anledning til yderligere væsentlige bemærkninger hvad angår Ombudsmanden;

                  6.

                  bemærker, at Ombudsmanden i 2009 var i stand til at hjælpe i næsten 77 % af alle klager, og at han behandlede 70 % af undersøgelserne på mindre end et år, og glæder sig over, at den gennemsnitlige varighed af undersøgelserne blev reduceret til 9 måneder (13 måneder i 2008);

                  7.

                  bemærker, at strukturen for Ombudsmandens kontor blev ændret fra 1. januar 2010 og opfordrer Ombudsmanden til at rapportere tilbage om virkningerne af disse ændringer i sin årsberetning;

                  8.

                  bemærker de revisioner, der er foretaget af den interne revisionstjeneste, navnlig dens årsberetning og opfølgningen på den interne revisionstjenestes gennemgang af forvaltnings- og kontrolsystemet for tjenesterejser og lønberegning, hvoraf det fremgik, at alle revisionernes aktioner var blevet gennemført; bemærker, at revisionen af behandlingen af betalingsanmodninger har vist, at der er adskillige spørgsmål, der skal tages fat på af administrationen, og opfordrer Ombudsmanden til at følge op på dette i sin næste årsberetning;

                  9.

                  glæder sig over gennemførelsen af nøgleresultatindikatorer i den årlige forvaltningsplan såvel som over, at målene for 2009 blev nået;

                  10.

                  glæder sig over Ombudsmandens beslutning om at offentliggøre sin årlige erklæring om økonomiske interesser og over, at erklæringen er offentliggjort på Ombudsmandens websted;

                  11.

                  påskønner kvaliteten af Ombudsmandens årsberetning og glæder sig over, at den indeholder en opfølgning på Parlamentets tidligere dechargeafgørelser.

         (1)  EUT L 69 af 13.3.2009.

         (2)  EUT C 308 af 12.11.2010, s. 1.

         (3)  EUT C 303 af 9.11.2010, s. 1.

         (4)  EUT C 308 af 12.11.2010, s. 129.

         (5)  EFT L 248 af 16.9.2002, s. 1.

         (6)  EFT L 56 af 4.3.1968, s. 1.